கேள்வி: விஜய் பிச்சுமணி என்பது என்ன?
பதில்: விஜய் பிச்சுமணி (பிறப்பு: 1987) என்பவர் தமிழ்நாட்டைச் சேர்ந்த ஓவியரும், சிற்பியும் ஆவார். குறிப்பாக இவர் மரச் சிற்ப அச்சு ஓவியம் (Woodcut printing) எனப்படும் ஓவிய பாணியில் தேர்ச்சி மிக்கவர். இவர் வரைந்த ஒரு ஓவியத்திற்காக 2016 ஆம் ஆண்டு தேசிய விருது பெற்றுள்ளார்.
கேள்வி: விஜய் பிச்சுமணி - வாழ்க்கைச் சுருக்கம் பற்றி நீங்கள் என்ன அறிந்துள்ளீர்கள்?
பதில்: விஜய் பிச்சுமணி தமிழ்நாட்டின், கன்னியாகுமரி மாவட்டம், மார்த்தாண்டம் அருகில் உள்ள பேச்சிப்பாறை சிற்றூரைச் சேர்ந்தவர். 1987 இல் பிறந்த இவர் பள்ளிக் காலத்திலிருந்தே ஓவிய ஆர்வம் கொண்டவராக விஜய் இருந்துள்ளார். அரசு கவின்கலைக் கல்லூரி, சென்னை இளங்கலை, முதுகலைப் பட்டங்களைப் பெற்றார். இவர் தன் படைப்புகளைக் கொண்டு இந்தியா முழுவதும் சுமார் 20 கண்காட்சிகளை நடத்தியுள்ளார். ''விஜய் பிச்சுமணியின் படைப்புகள், அவற்றை அணுகும் எந்த ஒரு பார்வையாளனிடமும் நேசத்தோடு பிணைப்பு கொள்ளும் அலாதியான குணம் கொண்டவை'' என்று கலை விமர்சகர் சி. மோகன் குறிப்பிடுகிறார். ஏராளமான கண்காட்சிகளில் பங்கேற்ற விஜய், மரச் சிற்ப அச்சுக்கான 56வது தேசிய விருதை 2016 ஆம் ஆண்டு பெற்றார்.